open-index/open-wikipedia-markdown huggingface dataset:
Τσαντραγιάν-2

Το **Τσαντραγιάν-2** (चन्द्रयान-२; , σεληνάκατος ) είναι η δεύτερη ινδική αποστολή εξερεύνησης της Σελήνης, μετά το Τσαντραγιάν-1. Αναπτύχθηκε από τον Ινδικό Οργανισμό Εξερεύνησης του Διαστήματος (ΙΣΡΟ), και εκτοξεύτηκε από το διαστημικό κέντρο Σατίς Νταβάν στις 14:43 ώρα Ινδίας (12:13 ώρα Ελλάδας) με προορισμό τη Σελήνη . Η σχεδιασμένη τροχιά έχει απόγειο 170 χλμ. και απόγειο 45.475 χλμ. Το σύστημα περιλαμβάνει τροχιακό μηχανισμό, ένα προσγειωτή και ένα ρόβερ με το όνομα Πραγκιάν, ενώ τα συστατικά του Τσαντραγιάν κατασκευάστηκαν εξολοκλήρου στην Ινδία. Ο κύριος στόχος του Τσαντραγιάν είναι να μελετήσει την ύπαρξη νερού στη Σελήνη.

Το Τσαντραγιάν-2 και το ρόβερ θα προσγειωθούν κοντά στο νότιο πόλο τη Σελήνης, σε μια πεδιάδα ανάμεσα στους κρατήρες Μανζίνους Γ και Σιμπέλιους Ν, σε γεωγραφικό πλάτος περίπου 70 μοιρών νότια στις 7 Σεπτεμβρίου 2019. Το ρόβερ Πραγκιάν θα κινείται στη σεληνιακή επιφάνεια και θα κάνει χημική ανάλυση για μια περίοδο 14 ημερών. Τα δεδομένα θα στέλνονται στη Γη από τον τροχιακό μηχανισμό και τον προσγειωτή του Τσαντραγιάν-2, τα οποία εκτοξεύτηκαν στον ίδιο πύραυλο με το Τσαντραγιάν-2. Ο τροχιακός μηχανισμός θα εκτελέσει την αποστολή του για ένα χρόνια σε μια κυκλοποιημένη σεληνιακή πολική τροχιά 100 επί 100 χιλιομέτρων.

Η εκτόξευση του Τσαντραγιάν-2 σχεδιαζόταν αρχικά για τις 2:51 π.μ. ώρα Ινδίας στις 15 Ιουλίου 2019 αλλά ακυρώθηκε μόλις εντοπίστηκε τεχνικό πρόβλημα κατά τη γέμιση της κρυογενικής μηχανής του πυραύλου με ήλιο σχεδόν μια ώρα πριν την εκτόξευση. Η αντίστροφη μέτρηση σταμάτησε ακριβώς 56 λεπτά και 24 δευτερόλεπτα πριν την εκτόξευση. Τελικά εκτοξεύτηκε στις 14:43 ώρα Ινδίας στις 22 Ιουλίου 2019, από το διαστημικό κέντρο Σατίς Νταβάν στη Σριχαρικότα της επαρχίας Νελόρ του κρατιδίου Άντρα Πραντές.

Εάν η αποστολή επιτύχει τον σκοπό της, η Ινδία θα γίνει η τέταρτη χώρα που θα επιτύχει μια προσγείωση στη σελήνη, μετά τις διαστημικές υπηρεσίες της Σοβιετικής Ένωσης, των Ηνωμένων Πολιτειών και της Κίνας. Εάν επιτύχει, το Τσαντραγιάν-2 θα πετύχει τη νοτιότερη προσγείωση στη σελήνη, σκοπεύοντας να προσγειωθεί σε γεωγραφικό πλάτος στις 67 με 70 μοίρες νότια.

## Δείτε επίσης
* Διαστημικές αποστολές το 2019

## Παραπομπές


Κατηγορία:Διαστημικές αποστολές το 2019
Κατηγορία:Επιστήμες και τεχνολογία στην Ινδία
Χριστόδουλος Βενιαμίν

Ο **Χριστόδουλος Βενιαμίν** ήταν Ελληνοκύπριος πολιτικός. Διετέλεσε Υπουργός Εσωτερικών,, Υπουργός Άμυνας και βουλευτής στην Εκλογική Περιφέρεια Λεμεσού.

## Βιογραφικά στοιχεία
Ο Χριστόδουλος Βενιαμίν γεννήθηκε στην Κάτω Μονή στις 22 Νοεμβρίου 1922. Ομιλούσε, πέρα από την ελληνική, την αγγλική, τη γαλλική και την τουρκική γλώσσα. Απέκτησε πτυχίο νομικής από το Μίτολ Τεμπλ.

Είχε εργαστεί σε διάφορες θέσεις στη δημόσια υπηρεσία, από την περίοδο της Αγγλοκρατίας. Την περίοδο 1960-1968 διετέλεσε Έπαρχος Λεμεσού και την περίοδο 1968-1974 διετέλεσε μόνιμος Γενικός Διευθυντής του Υπουργείου Εξωτερικών.

Απεβίωσε στις 16 Νοεμβρίου 2016.

## Πολιτική διαδρομή
Στις 15 Ιανουαρίου 1975 διορίστηκε Υπουργός Εσωτερικών και Υπουργός Άμυνας στην Κυβέρνηση Αρχιεπισκόπου Μακαρίου Γ΄ 1973. Παρέμεινε στη θέση στην Κυβέρνηση Σπύρου Κυπριανού 1977, στην Κυβέρνηση Σπύρου Κυπριανού 1978 και στην Κυβέρνηση Σπύρου Κυπριανού 1983. Ως υπουργός των δύο αυτών υπουργείων διαδραμάτισε σημαντικό ρόλο στην αναδημιουργία του κυπριακού κράτους και στην αντιμετώπιση των συνεπειών της τουρκικής εισβολής του 1974. Συνέβαλε στην στέγαση των 200 χιλιάδων Ελληνοκυπρίων προσφύγων, στη προσφορά βοήθειας στους εγκλωβισμένους στις κατεχόμενες περιοχές Ελληνοκύπριους, στη διατήρηση της εσωτερικής τάξης και ασφάλειας, στην ανασύσταση της αστυνομίας και στην αναδιοργάνωση και στον εξοπλισμό της Εθνικής Φρουρας. 

Στις 28 Φεβρουαρίου 1988 διετέλεσε Υπουργός Εσωτερικών στην κυβέρνηση Γιώργου Βασιλείου 1988. Παρέμεινε στη θέση αυτή ως τις 27 Φεβρουαρίου 1993 που ολοκληρώθηκε η θητεία της κυβέρνησης. 

Στις βουλευτικές εκλογές του 1996 διεκδίκησε θέση βουλευτή στην Εκλογική Περιφέρεια Λεμεσού με το ΑΚΕΛ, ως συνεργαζόμενος, αλλά δεν εξελέγη. Ωστόσο, λόγω της εκλογής του βουλευτή του ΑΚΕΛ στην Εκλογική Περιφέρεια Λεμεσού Δημήτρη Κοντίδη στη θέση του Δημάρχου Λεμεσού στις Δημοτικές εκλογές του 1996, τη θέση του στη βουλή πήρε στις 9 Ιανουαρίου 1997 ο Χριστόδουλος Βενιαμίν ως ο πρώτος επιλαχών, για την Ζ΄ Κοινοβουλευτική Περίοδο.

## Τιμητικές διακρίσεις
Κατά τη διάρκεια της υπηρεσίας του ως Γενικού Διευθυντή του Υπουργείου Εξωτερικών του απονεμήθηκαν τα παράσημα:

* Μεγαλόσταυρος του Τάγματος της Αξίας του Τάγματος της Αξίας της Γερμανίας
* Μεγάλος ταξιάρχης του Τάγματος της Αξίας της Ιταλικής Δημοκρατίας
* Εθνικό Τάγμα του Κέδρου.

## Παραπομπές

## Πηγές
*
*
*

|-

|-

|-

Κατηγορία:Βουλευτές εκλεγμένοι με το ΑΚΕΛ
Κατηγορία:Βουλευτές Λεμεσού
Κατηγορία:Υπουργοί Άμυνας (Κύπρος)
Κατηγορία:Υπουργοί Εσωτερικών (Κύπρος)
Κατηγορία:Έπαρχοι Λεμεσού
Κατηγορία:Κυβέρνηση Γιώργου Βασιλείου 1988
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Κυβέρνηση Σπύρου Κυπριανού 1977
Κατηγορία:Κυβέρνηση Σπύρου Κυπριανού 1978
Κατηγορία:Κυβέρνηση Σπύρου Κυπριανού 1983
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Νίκος Μουσιούττας

Ο **Νίκος Μουσιούττας** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 1985-2001.

## Βιογραφικά στοιχεία
Ο Νίκος Μουσιούττας γεννήθηκε στο Καϊμακλί το 1931. Ήταν διευθυντής εργοληπτικής εταιρείας. 

Συμμετείχε στον αγώνα της ΕΟΚΑ 1955-1959.  Μετά την ανεξαρτησία της Κύπρου, διορίστηκε από τον Αρχιεπίσκοπο Μακάριο στο Υπουργείο Άμυνας, ώστε να βοηθήσει στην οργάνωση του κυπριακού στρατού. Διατέλεσε μέλος της Σχολικής Εφορίας Λευκωσίας. Επιπλέον, ήταν μέλος της κοινοτικής επιτροπής Καϊμακλίου και πρόεδρος του διοικητικού συμβουλίου του αθλητικού σωματείου Αχιλλέας. 

Απεβίωσε στις 19 Ιουλίου 2009.

## Πολιτική διαδρομή
Το 1959 έγινε μέλος της Επαρχιακής Επιτροπής Λευκωσίας του Ενιαίου Δημοκρατικού Μετώπου Αναδημιουργίας (ΕΔΜΑ). Το 1976 αποτέλεσε ένα από τα ιδρυτικά μέλη του ΔΗΚΟ.  Διετέλεσε μέλος του Πολιτικού Γραφείου και του Εκτελεστικού Γραφείου του ΔΗΚΟ την περίοδο 1976-1980. Από το 1980 έως το 1985 ήταν πρόεδρος της Επαρχιακής Επιτροπής Λευκωσίας και μέλος της Κεντρικής Επιτροπής και του Εκτελεστικού Γραφείου του κόμματος. Την περίοδο 1990-1993 ήταν γενικός γραμματέας του Δημοκρατικού Κόμματος.

Στις βουλευτικές εκλογές του 1985 εξελέγη βουλευτής στην Εκλογική Περιφέρεια Λευκωσίας με το ΔΗΚΟ για την Ε΄ Κοινοβουλευτική Περίοδο. Επανεξελέγη στις βουλευτικές εκλογές του 1991 για την ΣΤ΄ Κοινοβουλευτική Περίοδο και στις βουλευτικές εκλογές του 1996 για την Ζ΄ Κοινοβουλευτική Περίοδο. Ως βουλευτής, διετέλεσε αναπληρωτής πρόεδρος της Κοινοβουλευτικής Επιτροπής Οικονομικών και Προϋπολογισμού, μέλος της Κοινοβουλευτικής Επιτροπής Άμυνας, μέλος της Κοινοβουλευτικής Επιτροπής Υγείας, μέλος της Κοινοβουλευτικής Επιτροπής Περιβάλλοντος και μέλος της Κοινοβουλευτικής Επιτροπής Θεσμών, Αξιών και Επιτρόπου Διοικήσεως. 

## Παραπομπές

## Πηγές
*
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Can't Help Falling in Love

To "**Can't Help Falling in Love**" είναι ένα τραγούδι του Αμερικανού τραγουδιστή Έλβις Πρίσλεϊ, το οποίο συμπεριλήφθηκε στον δίσκο του *Blue Huwaii* (1961). Η μελωδία του κομματιού είναι βασισμένη στο γαλλικό δημοφιλές τραγούδι "Plaisir d'amour", του 1784, του Ζαν-Πολ-Εγκίντ Μαρτίνι.  Το τραγούδι αρχικά γράφτηκε για γυναίκα, με τον αρχικό του τίτλο να είναι "Can't Help Falling in Love with Him". Παρόλα αυτά, έως και σήμερα θεωρείται ένα από τα δημοφιλέστερα τραγούδια του Πρίσλεϊ. 

Το τραγούδι κυκλοφόρησε και ως single, σημειώνοντας τεράστια εισπρακτική επιτυχία, καθώς έφτασε στο νούμερο 1 δεκάδων charts, όπως το αμερικανικό *[[Billboard Hot 100]]* και το *Billboard Hot Top 40 Mainstream*. Εκτός από αυτά έφτασε στο νούμερο 1 των αυστραλιανών, των βρετανικών, των καναδικών, των δανικών και των ισπανικών (μεταξύ άλλων πρωτιών του). Ενώ έχει γίνει πλατινένιο σε Γερμανία, Ηνωμένες Πολιτείες και Ηνωμένο Βασίλειο. 

Το κομμάτι έχει διασκευαστεί από δεκάδες συγκροτήματα από τη στιγμή της κυκλοφορίας του, μεταξύ αυτών, οι A-Teens και οι UB40. Επίσης, το διασκεύασε και το Μπομπ Ντύλαν, όπου το συμπεριέλαβε στον δίσκο του *Dylan* (1973). Με την εκτέλεση των UB40, να καταλάβει στο νούμερο 1 αμερικανικών και βρετανικών charts. Μεταξύ άλλων διακρίσεων, το περιοδικό *[[Rolling Stone]]*, το συμπεριέλαβε στη λίστα του με τα 500 Σπουδαιότερα Τραγούδια όλων των εποχών και το κατέταξε στην 394η θέση.

## Παραπομπές


## Εξωτερικοί σύνδεσμοι
* Can't Help Falling in Love  στο MetroLyrics.com

Κατηγορία:Τραγούδια του 1961
Κατηγορία:Singles του 1961
Κατηγορία:Τραγούδια του Έλβις Πρίσλεϊ
Κατηγορία:Singles του 1976
Κατηγορία:Singles του 1987
Κατηγορία:Singles του 1993
Κατηγορία:Singles του 2002
Κατηγορία:Νούμερο 1 singles στα Billboard Hot 100
Κατηγορία:Τραγούδια του Μπομπ Ντίλαν
Κατηγορία:Τραγούδια γραμμένα για ταινίες
Στάθης Κιττής

Ο **Στάθης Κιττής** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το ΔΗΚΟ την περίοδο 1996-2001.

## Βιογραφικά στοιχεία
Ο Στάθης Κιττής γεννήθηκε στη Λεμεσό το 1944. Ομιλεί, πέρα από την ελληνική, την αγγλική γλώσσα. Σπούδασε νομική και εργαζόταν ως δικηγόρος.

## Πολιτική διαδρομή

Στις βουλευτικές εκλογές του 1996 εξελέγη βουλευτής στην Εκλογική Περιφέρεια Λευκωσίας με το ΔΗΚΟ για την Ζ΄ Κοινοβουλευτική Περίοδο.

## Υπόθεση με τη δικαιοσύνη
Τον Ιανουάριο του 2015, το Μόνιμο Κακουργιοδικείο Κύπρου επέβαλε ποινή φυλάκισης 8 ετών στον Στάθη Κιττή για δεκασμό δημοσίου λειτουργού, για πλαστογραφία, για κυκλοφορία πλαστού εγγράφου και για νομιμοποίηση εσόδων από παράνομες δραστηριότητες. Αποφυλακίστηκε το 2018.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Καθεδρικός Ναός του Μπολνίσι Σιόνι

**Ο Καθεδρικός Ναός του Μπολνίσι Σιόνι** ( ) είναι μια Γεωργιανή Ορθόδοξη βασιλική στο χωριό Μπολνίσι του  δήμου Μπολνίσι της Γεωργίας. Χτίστηκε το 478-493, και είναι το αρχαιότερο εκκλησιαστικό κτίριο στην Γεωργία. 
## Ιστορία
Ο καθεδρικός ναός κατασκευάστηκε τον 5ο αιώνα, με επιβλέποντα του έργου, που διήρκεσε 15 χρόνια, τον Επίσκοπο Δαβίδ. Επρόκειτο για μία περίοδο πολιτικής και πολιτιστικής ανάκαμψης για τη Γεωργία κατά την οποία δραστηριοποιήθηκε και ο Βαχτάνγκ Γκοργκασάλι. Τότε οι Γεωργιανοί διατηρούσαν επαφές με την Περσία, και φαίνεται πως έχουν δεχτεί επιρροές από την τέχνη και την αρχιτεκτονική του Ιράν, της Αρμενίας και της Εγγύς Ανατολής. 

Τον 7ο αιώνα κατασκευάστηκε ένα μικρό παρεκκλήσι στα ανατολικά του ναού.

Το 1634, κατά την εισβολή των Περσών το κτίριο υπέστη σοβαρές ζημιές. Κατά τον 17ο αιώνα έγιναν έργα αποκατάστασης της εκκλησίας με διαταγή του Βασιλιά του Κάρτλι και βαλή, Ρόσταμ, και της Βασίλισσάς του, Μαριάμ. Προς τα τέλη του ίδιου αιώνα, με διαταγή του βασιλιά Γεωργίου ΙΑ', ο επίσκοπος Νικόλας έκανε έργα ανακατασκευής της εκκλησίας και έχτισε ένα καμπαναριό στα νοτιοδυτικά του ναού. Επίσης, ανοίχτηκε μία πόρτα στον δυτικό τοίχο.

Έκτοτε η εκκλησία έχει ανακαινιστεί και επισκευαστεί αρκετές φορές, με πιο πρόσφατα τα έργα συντήρησης του 1970-1.

## Περιγραφή
Η εκκλησία έχει διαστάσεις: 27,8 μ. μήκος, 24,5 μ. πλάτος και 11 μ. μέγιστο ύψος. Πρόκειται για μία βασιλική που χωρίζεται σε τρία κλίτη με 5 ζεύγη κολόνων. Το μεσαίο κλίτος είναι το υψηλότερο. Για την κατασκευή έχουν χρησιμοποιηθεί πέτρες στο εξωτερικό και μάρμαρα στο εσωτερικό. Αρχικά είχε μία πόρτα στα νότια και δύο στα βόρεια, ενώ η πόρτα στα δυτικά προστέθηκε κατά τον 17ο αιώνα. Στα ερείπια της νότιας πρόσοψης φαίνεται ότι για την κατασκευή του κτιρίου χρησιμοποιήθηκαν ομοιόμορφα δομικά στοιχεία τοιχοποιίας.

Το διακοσμητικό σχέδιο του ναού ήταν Σασσανικού στυλ. Τα νότια και κεντρικά τμήματα της εκκλησίας είναι διακοσμημένα με αραβουργήματα, ελικοειδή και φυλλοειδή μοτίβα κληματαριάς. Στα ανάγλυφα του ναού περιλαμβάνονται σκηνές κυνηγιού, πουλιά και ζώα. Ιδιαίτερο χαρακτηριστικό είναι ο Σταυρός του Μπολνίσι, εγγεγραμμένος σε κύκλο, που θεωρείται ως εθνικό σύμβολο της Γεωργίας.

Ο καθεδρικός ναός του Μπολνίσι Σιόνι είναι γνωστός για τις Γεωργιανές επιγραφές του, που είναι από τα παλαιότερα ιστορικά κείμενα στα Γεωργιανά. Σε αυτές αναφέρονται η ημερομηνία περάτωσης της κατασκευής και άλλες λεπτομέρειες για το έργο. 

## Βιβλιογραφία

* V. Beridze, Georgian Soviet Encyclopedia, 2, Tbilisi, 1977, p. 454
* Sh. Amiranashvili, History of Georgian Art, Tbilisi, 1971, pp. 113–118
* V. Beridze, Bolnisi Sioni // fresco, No. 2, 1968, pp. 23–25

## Παραπομπές

Κατηγορία:Ανατολικές Ορθόδοξες εκκλησίες
Κατηγορία:Ακίνητα Πολιτισμικά Μνημεία Εθνικής Σημασίας της Γεωργίας
Οίκος των Μπίλλουνγκ

Ο **Οίκος των Μπίλλουνγκ**, γερμ. Haus von Billung ήταν μία δυναστεία της Σαξονίας από τον 9ο ως τον 12ο αι. Εξουσίασαν, μετά τους Οθωνίδες, το δουκάτο της Σαξονίας· τους διαδέχθηκαν σε αυτό οι Γουέλφοι και οι Ασκάνια. Την εποχή εκείνη "Σαξονία" ονομαζόταν η Κάτω Σαξονία με τη Βεστφαλία.

## Ιστορία
Το πρώτο γνωστό μέλος τού Οίκου είναι ο κόμης Βίχμανν, που αναφέρεται ως Μπίλλουνγκ το 811. Η σύζυγος τού Βίχμανν, η Φρέντερουνα των Βίντουκιντ, ήταν αδελφή της αγίας Ματθίλδης τού Ρίνγκελχαϊμ, συζύγου τού Ερρίκου Α΄ τού *Ορνιθοθήρα* βασιλιά της Ανατολικής Φραγκίας. Επίσης η Όντα, σύζυγος τού Λιούντολφ, γενάρχη των Οίκου των Οθωνιδών, ήταν μέλος τού Οίκου των Μπίλλουνγκ.

Κατά τον 10ο αι. η ιδιοκτησία της οικογένειας επικεντρώθηκε στο Μπάρντενγκαου (βόρεια του Λύνεμπουργκ) και ήλεγχαν τη μαρκιωνία, που ονομάστηκε από αυτούς. Στα μέσα τού 10ου αι., όταν οι Σάξονες δούκες τού Οίκου των Οθωνιδών έγιναν βασιλείς της Ανατολικής Φραγκίας (i.e. Γερμανίας), ο Όθων Α΄ της Γερμανίας, γιος τού Ερρίκου Α΄ τού *Ορνιθοθήρα*, εμπιστευόταν όλο και πιο πολύ τη δουκική εξουσία στον Χέρμανν μάργραβο τού Μπίλλουνγκ. Για πέντε γενεές, ο Οίκος των Μπίλλουνγκ εξουσίασε το δουκάτο της Σαξονίας.

Το 1106 ο Οίκος εξέλιπε με το τέλος τού Μάγκνους δούκα της Σαξονίας. Αυτός είχε δύο κόρες: η Βούλφχιλντε παντρεύτηκε τον Ερρίκο Θ΄ δούκα της Βαυαρίας από τον Οίκο των Γουέλφων και η Εϊλίκα τον Όθωνα κόμη τού Μπάλλενστετ από τον Οίκο των Ασκάνια, έτσι η Σαξονία εξουσιάστηκε από τους δύο αυτούς Οίκους, που ανταγωνίστηκαν για το δουκάτο.

Οι δούκες της Σαξονίας από τον Οίκο των Μπίλλουνγκ είναι:
* Χέρμαν 936-973, μάργραβος τού Μπίλλουνγκ, αντιπρόσωπος τού Όθωνα Α΄ στη Σαξονία, de facto κυβερνήτης της.
* Βερνάρδος Α΄ 973-1011.
* Βερνάρδος Β΄ 1011-1059.
* Όρντουλφ 1059-1072.
* Μάγκνους 1072-1106. Τον διαδέχθηκε ο Λοθάριος Β΄ των Σούπλινμπουργκ (1106-1137) (με διεκδικητή τον Όθωνα κόμη τού Μπάλλενστετ) και μετά ο Ερρίκος Β΄ των Γουέλφων δούκας της Σαξονίας (1137-1139) και Ι΄ της Βαυαρίας.

## Γενεαλογία των Μπίλλουνγκ

## Πηγές
* Roy Family Genealogy, Hermann Billung, Duke of Saxony and Margrave of the Billungermark 
* Roy Family Genealogy, Swanhilde of Saxony
Υφυπουργός παρά τω Πρωθυπουργώ

Οι **Υφυπουργοί στον Πρωθυπουργό** ή **Υφυπουργοί παρά τω Πρωθυπουργώ**, δεν αποτελούν μέλη του Υπουργικού Συμβουλίου. Οι αρμοδιότητές τους καθορίζονται με απόφαση του πρωθυπουργού, που δημοσιεύεται στην Εφημερίδα της Κυβερνήσεως.

## Σημερινοί Υφυπουργοί
* Θανάσης Κοντογεώργης
* Παύλος Μαρινάκης
* Γιώργος Μυλωνάκης

## Διατελέσαντες Υφυπουργοί

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Κατάλογος τραγουδιών στην κορυφή του Billboard Hot 100 (2016)

Το ''Billboard'' Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες . Τα στοιχεία του, που δημοσιεύονται από το περιοδικό *[[Billboard]]* και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα. 

Κατά τη διάρκεια του 2016 δέκα σινγκλς έφτασαν στην κορυφή στο Hot 100. Ένα εντέκατο, το "Hello" της Αντέλ, ξεκίνησε την πορεία του στην κορυφή του καταλόγου τον Νοέμβριο του 2015. Από τα 10 συνολικά κορυφαία τραγούδια, τα πέντε ήταν συνεργασίες. Από τους συνολικά 14 καλλιτέχνες που είχαν τραγούδι στην πρώτη θέση του Hot 100, οι εννέα—Zayn, Desiigner, Wizkid, Kyla, Sia, The Chainsmokers, Halsey, Ρέι Σρέμουρντ και Gucci Mane— πέτυχαν κάτι τέτοιο για πρώτη φορά. Το τραγούδι με την μεγαλύτερη διάρκεια παρουσίας (12 εβδομάδες) στην πρώτη θέση του καταλόγου για όλη την χρονιά ήταν το "Closer"  των Chainsmokers και του Halsey. Ωστόσο, το τραγούδι που βρέθηκε στην κορυφή του καταλόγου στο τέλος της χρονιάς 2016 (Billboard Year-End Hot 100) ήταν το "Love Yourself" του Τζάστιν Μπίμπερ..

## Ιστορικό τραγουδιών στην κορυφή ανά εβδομάδα

## Παραπομπές


2016
Πανελλήνιο Πρωτάθλημα Ενόργανης Γυμναστικής 2009

Το **Πανελλήνιο Πρωτάθλημα Ενόργανης Γυμναστικής 2009** ήταν η 39η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 9 έως και την Κυριακή 10 Μαΐου του 2009.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε η Ολυμπιακή Φλόγα Αχαρνών και στις γυναίκες ο Γ.Σ. Καλλιθέα.
## Κάτοχοι μεταλλίων
2007 | 2008 | 2009 | 2010 | 2011

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Κυριαρχία της Μιλλούση, στην πρεμιέρα του πανελλήνιου ενόργανης» στο Internet Archive
*«Πρωταθλητής Ελλάδας για δεύτερη χρονιά ο Μαρκούσης» στο Internet Archive
*«Με τους τελικούς οργάνων ολοκληρώθηκε το πανελλήνιο ενόργανης» στο Internet Archive
*Πανελλήνιο Πρωτάθλημα Ενόργανης Γυμναστικής 2009 — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2009
Κατηγορία:Διοργανώσεις ενόργανης γυμναστικής στη Θεσσαλονίκη
Λία Γεωργιάδη

Η **Λία Γεωργιάδη** είναι Ελληνοκύπρια πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένη με τον ΔΗΣΥ την περίοδο 1999-2001.

## Βιογραφικά στοιχεία
Η Λία Γεωργιάδη γεννήθηκε στη Λάρνακα το 1943. Ομιλεί, πέρα από την ελληνική, την αγγλική γλώσσα. Σπούδασε νομική και εργαζόταν ως δικηγόρος.

## Πολιτική διαδρομή
Συμμετείχε στις βουλευτικές εκλογές του 1996 στην Εκλογική περιφέρεια Κερύνειας με τον συνασπισμό Δημοκρατικός Συναγερμός-Κόμμα Φιλελευθέρων αλλά δεν εξελέγη. Ωστόσο, το 1999, όταν ο βουλευτής Εκλογικής Περιφέρειας Κερύνειας του ΔΗΣΥ, Σωκράτης Χάσικος, διορίστηκε Υπουργός Άμυνας στην Κυβέρνηση Γλαύκου Κληρίδη, πρώτη επιλαχούσα για τη θέση του στη βουλή ήταν η Λία Γεωργιάδη, η οποία ανέλαβε καθήκοντα βουλευτή στις 7 Οκτωβρίου 1999 για την Ζ΄ Κοινοβουλευτική Περίοδο.

## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Κερύνειας
Κατηγορία:Κύπριοι δικηγόροι
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Κατερίνα Παντελίδου Πασχαλίδου

Η **Κατερίνα Παντελίδου Πασχαλίδου** είναι Ελληνοκύπρια πολιτικός. Διετέλεσε βουλευτής στην Εκλογική περιφέρεια Κερύνειας εκλεγμένη με το ΔΗΚΟ την περίοδο 1996-2001.

## Βιογραφικά στοιχεία
Η Κατερίνα Παντελίδου Πασχαλίδου γεννήθηκε στη Λευκωσία το 1957. Ομιλεί, πέρα από την ελληνική, την αγγλική και τη γαλλική γλώσσα. Ακολούθησε σπουδές ελληνικής φιλολογίας και κλασσικής ιστορίας. Εργάζεται ως εκπαιδευτικός.

## Πολιτική διαδρομή
Εκλέχτηκε βουλευτής στις βουλευτικές εκλογές του 1996 στην Εκλογική περιφέρεια Κερύνειας με το ΔΗΚΟ για την Ζ΄ Κοινοβουλευτική Περίοδο. Πριν τις προεδρικές εκλογές του 1998 διαφώνησε με την απόφαση του ΔΗΚΟ για συνεργασία με το ΑΚΕΛ και στήριξη του Γιώργου Ιακώβου. Η ίδια στήριξε τον Αλέξη Γαλανό, που επίσης είχε διαφωνήσει με την απόφαση του ΔΗΚΟ. Στον β΄ γύρο υποστήριξε την υποψηφιότητα του Γλαύκου Κληρίδη. Στις 10 Μαρτίου 1998 το ΔΗΚΟ ανακοίνωσε ότι η Κατερίνα Παντελίδου Πασχαλίδου «διαγράφηκε από τους κόλπους του κόμματος». Συνέχισε για μερικούς μήνες ως ανεξάρτητη βουλευτής. Στις 12 Δεκεμβρίου 1998 προσχώρησε στις τάξεις του Δημοκρατικού Συναγερμού. Δεν επαναδιεκδίκησε εκλογή στις βουλευτικές εκλογές του 2001.

## Παραπομπές

## Πηγές
*

Κατηγορία:Βουλευτές εκλεγμένοι με το Δημοκρατικό Κόμμα
Κατηγορία:Βουλευτές Κερύνειας
Κατηγορία:Κύπριοι εκπαιδευτικοί
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Στέλιος Γερασίμου

Ο **Στέλιος Γερασίμου** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με τον ΔΗΣΥ την περίοδο 1996-2001.

## Βιογραφικά στοιχεία
Ο Στέλιος Γερασίμου γεννήθηκε στον Άγιο Ηλία το 1945. Ομιλεί, πέρα από την ελληνική, την αγγλική γλώσσα. Ακολούθησε σπουδές νομικής. Είναι επιχειρηματίας.

## Πολιτική διαδρομή
Εκλέχτηκε βουλευτής στις βουλευτικές εκλογές του 1996 στην Εκλογική Περιφέρεια Λάρνακας με τον συνασπισμό Δημοκρατικός Συναγερμός-Κόμμα Φιλελευθέρων για την Ζ΄ Κοινοβουλευτική Περίοδο. Στη συνέχεια εντάχθηκε στο Ευρωπαϊκό Κόμμα και μετέπειτα στην Αλληλεγγύη.

## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λάρνακας
Κατηγορία:Κύπριοι επιχειρηματίες
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Αμπντελκαντέρ Μπενσαλάχ

Ο **Αμπντλεκαντέρ Μπενσαλάχ** () ήταν Αλγερινός πολιτικός, ο οποίος είναι πρόεδρος του Συμβουλίου του Έθνους από το 2002 και αρχηγός κράτους μετά την παραίτηση του Αμπντελαζίζ Μπουτεφλίκα τον Απρίλιο του 2019. Ο Μπενσαλάχ θα κυβερνούσε για περίοδο 90 ημερών μετά την οποία ορίστηκε να διεξαχθούν νέες προεδρικές εκλογές. 

## Βιογραφία
Ο Μπενσαλάχ γεννήθηκε στις 24 Νοεμβρίου 1941 στο Φελαουσέν, κοντά στο Τλεμσέν, στην τότε Γαλλική Αλγερία. Συνεχιζόμενες φήμες, τις οποίες αρνείται συχνά, υποδηλώνουν ότι γεννήθηκε στο Μαρόκο και έγινε αλγερινός πολίτης μετά τον Πόλεμο της Αλγερινής Ανεξαρτησίας. Αφού εργάστηκε στη Βηρυτό για να διευθύνει το Αλγερινό Κέντρο Πληροφόρησης και Πολιτισμού από το 1970 έως το 1974, επέστρεψε στην Αλγερία για να εργαστεί ως δημοσιογράφος στην κρατική εφημερίδα *El Chaab* για τρία χρόνια πριν εκλεγεί βουλευτής στην επαρχία Τλεμσέν το 1977. Δώδεκα χρόνια αργότερα διορίστηκε πρεσβευτής στη Σαουδική Αραβία, θέση που κατείχε μέχρι το 1993. 

Ως μέλος του κεντρώου Δημοκρατικού Εθνικού Συναγερμού (RND), διετέλεσε Πρόεδρος του Εθνικού Μεταβατικού Συμβουλίου από το 1994 έως το 1997  και της Λαϊκής Εθνοσυνέλευσης από το 1997 έως το 2002.  

Από τον Ιούλιο του 2002, υπηρετεί ως πρόεδρος του Συμβουλίου του Έθνους, της ανώτερης Βουλής. Αντικατέστησε τον Αμπντελαζίζ Μπουτεφλίκα για κάποια προεδρικά καθήκοντα, όπως για να καλωσορίζει ξένους ηγέτες στην Αλγερία, κατά το τελευταίο μέρος της θητείας του πρώην προέδρου. Ήταν ισχυρός σύμμαχος του τελευταίου, υποστηρίζοντας την πέμπτη υποψηφιότητά του, ακόμη και κατά τη διάρκεια των αλγερινών διαμαρτυριών του 2019. 

Σύμφωνα με το άρθρο 102 του Συντάγματος της Αλγερίας, έγινε αρχηγός κράτους της Αλγερίας στις 9 Απριλίου 2019, επτά ημέρες μετά την παραίτηση του Μπουτεφλίκα. Η θητεία του διήρκεσε το πολύ 90 ημέρες, ενώ οι προεδρικές εκλογές θα έπρεπε να είχαν πραγματοποιηθεί. Σύμφωνα με το νόμο, απαγορεύεται να είναι ο ίδιος υποψήφιος στις εκλογές αυτές. Ωστόσο, μετά την ακύρωση των εκλογών, εξακολούθησε να κυβερνά τη χώρα, μέχρι τον Δεκέμβριο του 2019 όταν ο Αμπντελματζίντ Τεμπούν ανέλαβε την εξουσία.

Απεβίωσε από καρκίνο και COVID-19 στις 22 Σεπτεμβρίου 2021.

## Παραπομπές


|-

Κατηγορία:Πρόεδροι της Αλγερίας
Νουρεντίν Μπεντουί

Ο **Νουρεντίν Μπεντουί** (, γεν. 22 Δεκεμβρίου 1959) είναι Αλγερινός πολιτικός της Αλγερίας. Υπηρέτησε ως πρωθυπουργός της Αλγερίας από τις 11 Μαρτίου 2019 ως τις 19 Δεκεμβρίου του ίδιου χρόνου.  

## Βιογραφία

### Καταγωγή
Ο Μπεντουί γεννήθηκε στις 22 Δεκεμβρίου 1959 στο Αΐν Ταγιά (Ain Taya), στο βιλαέτι (επαρχία) του Αλγερίου, με την οικογένειά του να κατάγεται από την Ουάργκλα. Το 1985 ο Μπεντουί εντάχθηκε στην Εθνική Σχολή Διοίκησης (ENA). Αποφοίτησε από αυτήν και αργότερα έγινε ορκωτός ελεγκτής στο Ελεγκτικό Συνέδριο, στη συνέχεια βαλής (wali) (κυβερνήτης) τριών διαφορετικών βιλαετιών (williyas), που παρατίθενται διαδοχικά: 

* Σίντι Μπελ Αμπές
* Μπορτζ Μπου Αρερίτζ
* Σετίφ και Κωνσταντίνη

### Πολιτική σταδιοδρομία
Ο Μπεντουί ήταν υπουργός Εκπαίδευσης και Επαγγελματικής Εκπαίδευσης από τις 11 Σεπτεμβρίου 2013 έως τις 14 Μαΐου 2015, πριν διοριστεί υπουργός Εσωτερικών και Τοπικών Αρχών στις 14 Μαΐου 2015. Στις 12 Μαρτίου 2019 έγινε πρωθυπουργός μετά την παραίτηση του Αχμέτ Ουγιαχία και την απόσυρση του Αμπντελαζίζ Μπουτεφλίκα στις προεδρικές εκλογές, ως αποτέλεσμα μαζικών διαδηλώσεων. Στις 14 Μαρτίου, ο σχηματισμός της κυβέρνησης ανακοινώθηκε για το τέλος της επόμενης εβδομάδας. Η προθεσμία εκείνη δεν τηρήθηκε σε μεγάλο βαθμό. Η κυβέρνηση διαμορφώθηκε τελικά στις 31 Μαρτίου. Δύο ημέρες αργότερα, στις 2 Απριλίου, παραιτήθηκε ο πρόεδρος της χώρας, Αμπντελαζίζ Μπουτεφλίκα. 

## Παραπομπές


Κατηγορία:Πρωθυπουργοί της Αλγερίας
Σχέσεις Κύπρου και Σαουδικής Αραβίας

Οι **Σχέσεις Κύπρου και Σαουδικής Αραβίας** είναι οι διμερείς σχέσεις της Κύπρου και της Σαουδικής Αραβίας. Η Κύπρος εκπροσωπείται στη Σαουδική Αραβία μέσω του επίτιμου προξενείου της στην Τζέντα. Η Σαουδική Αραβία εκπροσωπείται στην Κύπρο μέσω της πρεσβείας της στη Λευκωσία. Οι διμερείς σχέσεις είναι στενές λόγω των ομοιοτήτων των δύο χωρών σε ιστορικά, γεωγραφικά και οικονομικά ζητήματα.
## Ιστορία
Οι άριστες διμερείς σχέσεις, καθώς και η ανάγκη περαιτέρω προώθησης της μεσοανατολίτικης διάστασης ήταν μεταξύ των ζητημάτων που συζήτησε ο σαουδάραβας υπουργός εξωτερικών Σαούντ αλ-Φαϊσάλ και η Κύπρια υπουργός εξωτερικών Ερατώ Κοζάκου Μαρκουλλή κατά την επίσκεψη της δεύτερης στο Ριάντ το 2012. Επίσης εξέφρασε τη στήριξή του στην εδαφική ακεραιότητα της Κύπρου.

### Σαουδαραβική άποψη για το Κυπριακό ζήτημα
Η σαουδαραβική στάση στο κυπριακό ζήτημα δεσμεύεται από τον Χάρτη των ΟΗΕ και τη διεθνή νομιμότητα. Το 2012, ο σαουδάραβας υπουργός εξωτερικών Σαούντ αλ Φαϊσάλ, δήλωσε ότι η Σαουδική Αραβία υποστηρίζει μια ενωμένη και ομοσπονδιακή Κύπρο, ενώ είναι κατά οποιασδήποτε προσπάθειας διχοτόμησης ή απόσχισης.

## Παραπομπές


Κατηγορία:Διμερείς σχέσεις της Κύπρου
Κατηγορία:Διμερείς σχέσεις της Σαουδικής Αραβίας
Καϊκαούσης Β΄

Ο **Καϊκαούσης Β΄** (πέθανε το 1280), Σελτζούκος Σουλτάνος του Ρουμ (1246 - 1257) ήταν ο μεγαλύτερος από τους τρεις γιους του Σουλτάνου Καϋχοσρόη Β΄ και της Ελληνίδας Προδούλας.

## Άνοδος

Την εποχή που πέθανε ο πατέρας του ήταν ακόμα ανήλικος (1246), οι Μογγόλοι εκμεταλλεύτηκαν την κατάσταση για να κατακτήσουν την Ανατολή. Την εποχή που ήταν ακόμα σουλτάνος μοίρασε την εξουσία με τους δύο μικρότερους αδελφούς του Κιλίτζ Αρσλάν Δ΄ και Καϋκοβάδη Β΄. Η μητέρα του ήταν κόρη Έλληνα ιερέα από την Αυτοκρατορία της Νίκαιας, αυτό οδήγησε τον Καϊκαούσης να ζητήσει πολλές φορές βοήθεια από τους Νικαιώτες. 

## Εκθρόνιση

Ο Μογγόλος ηγεμόνας Μπαϊζού τον απείλησε και τον προειδοποίησε να πληρώσει τον φόρο υποτέλειας που είχε υποσχεθεί, του ζήτησε επίσης νέα εδάφη στην Ανατολή για το ιππικό του. Οι Μογγόλοι νίκησαν τον Καϊκαούσης Α΄ που κατέφυγε στην Βυζαντινή αυτοκρατορία (1256), ο αυτοκράτορας Μιχαήλ Η´ Παλαιολόγος τον υποδέχτηκε θερμά αλλά στην συνέχεια τον αιχμαλώτισε. Ο αδελφός του Καϊκοβάδης ζήτησε την βοήθεια του Μπέρκε από την Χρυσή Ορδή, ο αρχηγός της Χρυσής Ορδής Νογκάι Χαν (1230 - 1299) επιτέθηκε στο Βυζάντιο και τον ελευθέρωσε (1265). Ο Μπέρκε έδωσε στον Καϊκαούσης δώρο την Κριμαία και την κόρη του σύζυγο, πέθανε στην εξορία (1280). 

## Θρύλοι

Ο συγγραφέας Ρουστάμ Σουκούροφ γράφει ότι ο Καϊκαούσης Α΄ είχε *"διπλή εθνότητα Ελληνική και Τουρκική και διπλή θρησκεία χριστιανική και Ισλαμική."*
Ο Καϊκαούσης Β΄ αν και είχε εκθρονιστεί και βρισκόταν στην εξορία παρέμενε εξαιρετικά δημοφιλής ανάμεσα στους Σελτζούκους της Ανατολής και ήταν απειλή στις εύθραυστες σχέσεις ανάμεσα στους Μογγόλους και τους Σελτζούκους, ο βεζίρης του φυλακίστηκε για λίγο (1271). Ο Μωάμεθ Α΄ του Καραμάν ζήτησε την βοήθεια του όταν εξεγέρθηκε εναντίον των Μογγόλων (1276) αλλά ο ίδιος δεν μπορούσε να βοηθήσει. Έστειλε πολλές φορές τους γιους του από την Κριμαία στο Ικόνιο να διεκδικήσουν τον θρόνο του Σελτζουκάτο κάτι που κατάφερε τελικά ο Μεσούντ Β΄ (1280)

Πολλοί ιστορικοί θεωρούν τον Βυζαντινό ευγενή Αθανάσιο Σουλτάνο αδελφό του Καϊκαούσης Β΄ αλλά αυτό θεωρείται απίθανο λόγω της μεταγενέστερης εποχής που έζησε, η χριστιανική αριστοκρατική οικογένεια τον Σουλτάνων διεκδικούσε ωστόσο την καταγωγή της από τον Καϊκαούσης Β΄. Την Οθωμανική περίοδο ο διάσημος θεολόγος Σέικ Μπεντρεντίν (1359 - 1418) διεκδικούσε την καταγωγή του από τον Καϊκαούσης Β΄.

## Παραπομπές
 		


## Πηγές
*Peacock, A.C.S.; Yildiz, Sara Nur, eds. (2013). The Seljuks of Anatolia: Court and Society in the Medieval Middle East. I.B.Tauris. 
*Claude Cahen, Pre-Ottoman Turkey: a general survey of the material and spiritual culture and history, trans. J. Jones-Williams, (New York: Taplinger, 1968)
*

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Τογκολέζικες βουλευτικές εκλογές (2018)

**Κοινοβουλευτικές εκλογές** διεξήχθησαν στο Τόγκο στις 20 Δεκεμβρίου 2018. Είχαν αρχικά προγραμματιστεί για τον Ιούλιο του 2018  αλλά αναβλήθηκαν μέχρις ότου η ECOWAS ζήτησε τη διεξαγωγή εκλογών στις 20 Δεκεμβρίου.  Τα κύρια κόμματα της αντιπολίτευσης, τα οποία σχημάτισαν τον συνασπισμό *Aliance C14,* μποϋκοτάρισαν τις εκλογές μετά την άρνηση του Προέδρου Φορ Γκνασινγκμπέ να ακυρώσει πλήρως τις προτεινόμενες συνταγματικές μεταρρυθμίσεις που θα του επιτρέψουν να κατέλθει υποψήφιος για άλλες δύο θητείες πέρα από την τρέχουσα θητεία του, που ολοκληρώνεται το 2020. 

## Εκλογικό σύστημα
Τα 91 μέλη της Εθνοσυνέλευσης εκλέγονται με αναλογική εκπροσώπηση σε κλειστές λίστες από 30 πολυεδρικές εκλογικές περιφέρειες που κυμαίνονται σε μέγεθος από δύο έως δέκα έδρες. Οι έδρες κατανέμονται με τη μέθοδο των υψηλότερων μέσων όρων .  

## Εκστρατεία
Στις εκλογές κατατέθηκαν αιτήσεις για συμμετοχή από 105 πολιτικά κόμματα, μαζί με 25 καταλόγους ανεξάρτητων υποψηφίων. Συνολικά 850 ήταν οι υποψήφιοι  για τις 91 διαθέσιμες έδρες.  

## Αποτελέσματα
Το κυβερνών κόμμα του προέδρου Γκνασίνγκμπε Ένωση για τη Δημοκρατία κέρδισε τις περισσότερες έδρες στις εκλογές. 

## Παραπομπές


Κατηγορία:Εκλογές στο Τόγκο
Τογκο
Διοργανώσεις Ε.Π.Σ. Χανίων 2018–19

Για την **περίοδο 2018–19**, η Ένωση Ποδοσφαιρικών Σωματείων Χανίων είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Χανίων.

Η πρωταθλήτρια ομάδα της ΕΠΣ Χανίων προβιβάζεται στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Χανίων, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα
Η δομή του πρωταθλήματος της Ε.Π.Σ. Χανίων είναι η εξής:

* Α΄ Κατηγορία
* Β΄ Κατηγορία
* Γ΄ Κατηγορία

### Α΄ Κατηγορία
Στην Α΄ Κατηγορία συμμετέχουν συνολικά 18 σύλλογοι και το πρωτάθλημα διεξάγεται σε έναν όμιλο 34 αγωνιστικών.

### Β΄ Κατηγορία
Η Β΄ Κατηγορία διεξήχθη με τη συμμετοχή 16 συλλόγων σε έναν όμιλο. Οι δυο πρώτες ομάδες κερδίζουν την άνοδο στην Α΄ Κατηγορία και οι τρεις τελευταίες υποβιβάζονται

### Γ΄ Κατηγορία
Η Γ΄ Κατηγορία διεξήχθη με τη συμμετοχή 11 συλλόγων σε έναν όμιλο. Η πρωταθλήτρια κερδίζει την άνοδο στην Β΄ Κατηγορία.

## Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Χανίων.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Χανίων
Συνέλευση των Αντιπροσώπων του Λαού

Η **Συνέλευση των Αντιπροσώπων του Λαού** (αραβικά : مجلس نواب الشعب‎ **'Majlis Nuwwāb ash-Sha‘b,**' γαλλικά : *Assemblée des représentants du peuple* ; **ARP**) είναι ο νομοθετικός κλάδος της κυβέρνησης στην Τυνησία. Η μονοθάλαμη Συνέλευση αντικατέστησε την Συντακτική Συνέλευση και εξελέγη για πρώτη φορά στις 26 Οκτωβρίου 2014. Το νομοθετικό σώμα αποτελείται από 217 έδρες. Πριν την αναθεώρηση του 2011, το κοινοβούλιο της Τυνησίας ήταν κυρίως διθάλαμο και απαρτιζόταν από ένα ανώτερο σώμα που ονομάζεται Βουλή των Συμβούλων και από ένα κατώτερο σώμα που ονομάζεται Βουλή των Αντιπροσώπων. 68 από τα συνολικά μέλη της Συνέλευσης είναι γυναίκες - το μεγαλύτερο ποσοστό γυναικείας εκπροσώπησης στον αραβικό κόσμο.
Οι τελευταίες εκλογές διεξήχθησαν τον Οκτώβριο του 2019. 

Πρόεδρος της Συνέλευσης των Αντιπροσώπων του Λαού εξελέγη ο Ρασίντ Γκανουσί στις 13 Νοεμβρίου 2019. Στις 30 Μαρτίου 2022 ο Πρόεδρος Καΐς Σαγιέντ διέλυσε τη Συνέλευση.

## Εκλογές
### Πρόσφατες (2022-23)

### 2014

Οι πρώτες εκλογές στην Συνέλευση των Αντιπροσώπων του λαού έγιναν στις 26 Οκτωβρίου 2014, όπου το Nidaa Tounes κέρδισε την πλειοψηφία των ψήφων, λαμβάνοντας 85 έδρες στο κοινοβούλιο των 217 εδρών, νικώντας το κόμμα Κίνημα Ενάχντα (69 έδρες) και άλλα μικρότερα κόμματα. Οι επόμενες εκλογές αναμένεται να γίνουν κατά την διάρκεια ή πριν τον Οκτώβριο 2019.

### 2019

## Διατελέσαντες πρόεδροι της Συνέλευσης

## Παραπομπές


## Εξωτερικοί σύνδεσμοι
* Tunisian elections intensify focus on alliances. Al Monitor. 14 Σεπτεμβρίου 2014.
* Tunisian begins landmark election race. AFP. 4 Οκτωβρίου 2014.
* Freedom in the World : Tunisia 2015 

Τυνησια
Κιλίτζ Αρσλάν Δ΄

Ο **Κιλίτζ Αρσλάν Δ΄** (αποβιώσας το 1265), Σουλτάνος του Ρουμ (1248 - 1265) ήταν δεύτερος γιος του Σουλτάνου Καϋχοσρόη Β΄. Ο πατέρας του πέθανε (1246) και οι Μογγόλοι τον τοποθέτησαν σουλτάνο (1248) στην θέση του μεγαλύτερου αδελφού του Καϊκαούσης Β΄. Δολοφονήθηκε από έναν Πέρση ευγενή τον Περβάν (1265) υπό τις εντολές του μεγάλου Χαν των Μογγόλων Αμπακά Χαν (1234 - 1282), τον διαδέχθηκε ο γιος του Καϊχοσρόης Γ΄.

## Παραπομπές


## Πηγές

*  
*  
*  

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Σοφοκλής Χατζηγιάννης

Ο **Σοφοκλής Χατζηγιάννης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με τον ΔΗΣΥ την περίοδο 1985-2001.

## Βιογραφικά στοιχεία
Ο Σοφοκλής Χατζηγιάννης γεννήθηκε στην Αχερίτου το 1944. Ομιλεί, πέρα από την ελληνική, την αγγλική γλώσσα. Ακολούθησε σπουδές νομικής και πολιτικών επιστημών στο Εθνικό και Καποδιστριακό Πανεπιστήμιο Αθηνών. Ασκούσε το επάγγελμα του δικηγόρου από το 1973 έως το 2003.

Έχει 2 κόρες.

## Πολιτική διαδρομή
Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Αμμοχώστου με τον Δημοκρατικό Συναγερμό για την Ε΄ Κοινοβουλευτική Περίοδο. Ακολούθως, εκλέχτηκε βουλευτής στις βουλευτικές εκλογές του 1991 στην Εκλογική Περιφέρεια Αμμοχώστου με τον συνασπισμό Δημοκρατικός Συναγερμός-Κόμμα Φιλελευθέρων για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο.

Τον Ιούλιο του 2003 διορίστηκε μέλος της Επιτροπής Δημόσιας Υπηρεσίας από τον πρόεδρο Τάσσο Παπαδόπουλο. Επαναδιορίστηκε από τον πρόεδρο Δημήτρη Χριστόφια τον Ιούλιο του 2009.

## Άλλες δραστηριότητες
Διετέλεσε Πρόεδρος της Πειθαρχικής Επιτροπής Διαιτησίας της ΚΟΠ.

## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι δικηγόροι
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Καϊχοσρόης Γ΄

Ο **Καϊχοσρόης Γ΄** (πέθανε το 1284) των Σελτζούκων, ήταν σουλτάνος του Ρουμ (1265 - 1284). Ήταν γιος του Κιλίτζ Αρσλάν Δ΄, αδύναμου άνδρα της δυναστείας που βρισκόταν υπό την επίδραση του Πέρση ευγενή Περβάν. Ο Περβάν δολοφόνησε τον Κιλίτζ Αρσλάν Δ΄ μετά από εντολή τού μεγάλου Χαν των Μογγόλων Αμπακά Χαν (1234 - 1282)· ο Καϊχοσρόης Γ΄ ήταν τότε μεταξύ δύο και έξι ετών. 

Ο ανήλικος Καϊχοσρόης Γ΄ ήταν σκιά του εαυτού του· την εξουσία ασκούσε ο Περβάν και στη συνέχεια ο Μογγόλος βεζίρης του Ρουμ. Ο Καϊχοσρόης Γ΄ συμμετείχε σε εξέγερση εναντίον του Σουλτάνου του Ιλχανάτου Αχμάντ (1283) και εκτελέστηκε για την συμμετοχή του.
Ο Καϊχοσρόης Γ΄ ήταν ο τελευταίος σουλτάνος του Ρουμ, που τάφηκε στο μαυσωλείο του Αλαντίν στο Ικόνιο. Ο θρόνος του, που είναι ένα εξαιρετικό δείγμα ξυλογλυπτικής, βρίσκεται σήμερα στο Εθνογραφικό Μουσείο της Άγκυρας.
Τον διαδέχτηκε ο Μεσούντ Β΄, μεγαλύτερος γιος του Καϊκαούσης Β΄ ο οποίος είχε εξοριστεί.

## Παραπομπές


## Πηγές

*  
*  

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Δημήτρης Ηλιάδης

Ο **Δημήτρης Ηλιάδης** είναι Ελληνοκύπριος πολιτικός. Διετέλεσε Υπουργός Γεωργίας, Φυσικών Πόρων και Περιβάλλοντος, Υπουργός Άμυνας και βουλευτής στην Εκλογική Περιφέρεια Αμμοχώστου εκλεγμένος με την ΕΔΕΚ την περίοδο 1985-2001.

## Βιογραφικά στοιχεία
Ο Δημήτρης Ηλιάδης γεννήθηκε στο Λευκόνοικο το 1947. Ομιλεί, πέρα από την ελληνική, την αγγλική γλώσσα. Ακολούθησε σπουδές νομικής στο Εθνικό και Καποδιστριακό Πανεπιστήμιο Αθηνών. Είναι δικηγόρος.

Είναι νυμφευμένος με την Αγγελική Χατζησάββα και έχει μια κόρη και ένα υιό.

## Πολιτική διαδρομή
Εκλέχτηκε βουλευτής στις βουλευτικές εκλογές του 1985 στην Εκλογική Περιφέρεια Αμμοχώστου με το Κίνημα Σοσιαλδημοκρατών-Ε.Δ.Ε.Κ. για την Ε΄ Κοινοβουλευτική Περίοδο. Επανεξελέγη στις βουλευτικές εκλογές του 1991 για την ΣΤ΄ Κοινοβουλευτική Περίοδο και στις βουλευτικές εκλογές του 1996 για την Ζ΄ Κοινοβουλευτική Περίοδο. Ως βουλευτής, διετέλεσε πρόεδρος της Κοινοβουλευτικής Επιτροπής Περιβάλλοντος και μέλος της Κοινοβουλευτικής Επιτροπής Νομικών. Επιπλέον, διετέλεσε μέλος της Εκτελεστικής Επιτροπής του Κοινοπολιτειακού Κοινοβουλευτικού Συνδέσμου.

Το 2004 διαχώρισε τη θέση του από την ΕΔΕΚ και από τότε δεν άνηκε στις τάξεις της.

Στις 2 Μαρτίου 2010 διορίστηκε Υπουργός Γεωργίας, Φυσικών Πόρων και Περιβάλλοντος στην κυβέρνηση Δημήτρη Χριστόφια. Τον Ιούλιο του 2011 ανέλαβε παράλληλα και το Υπουργείο Άμυνας και τον Αύγουστο του 2011 διορίστηκε Υπουργός Άμυνας.

## Άλλες δραστηριότητες
Διετέλεσε μέλος του European Association of Legislation από το 1990 και μέλος του Διοικητικού Συμβουλίου της Ελληνικής Τράπεζας (2005-2010).

## Παραπομπές


## Πηγές
* 
* 
* 

|-

|-

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Αμμοχώστου
Κατηγορία:Κύπριοι δικηγόροι
Κατηγορία:Υπουργοί Γεωργίας, Φυσικών Πόρων και Περιβάλλοντος (Κύπρος)
Κατηγορία:Υπουργοί Άμυνας (Κύπρος)
Κατηγορία:Κυβέρνηση Δημήτρη Χριστόφια 2008
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Στέλιος Στυλιανού

Ο **Στέλιος Στυλιανού** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τον ΔΗΣΥ την περίοδο 1996-2001.

## Βιογραφικά στοιχεία
Ο Στέλιος Στυλιανού γεννήθηκε στην Τριμίκλινη το 1946. Ομιλούσε, πέρα από την ελληνική, την αγγλική γλώσσα. Ακολούθησε σπουδές νομικής και οικονομικών επιστημών. Ήταν δικηγόρος.

Είχε 5 παιδιά. Απεβίωσε στις 23 Φεβρουαρίου 2016.

## Πολιτική διαδρομή
Εκλέχτηκε βουλευτής στις βουλευτικές εκλογές του 1996 στην Εκλογική Περιφέρεια Λεμεσού με τον συνασπισμό Δημοκρατικός Συναγερμός-Κόμμα Φιλελευθέρων για την Ζ΄ Κοινοβουλευτική Περίοδο.
## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Χέρμαν Μπίλλουνγκ

O **Χέρμαν Μπίλλουνγκ**, γερμ. Hermann Billung (900/912 - 27 Μαρτίου 973) από τον Οίκο των Μπίλλουνγκ ήταν μάργραβος (μαρκήσιος) τού Μπίλλουνγκ (936-973). Ο Όθων Α΄ της Γερμανίας τον είχε έμπιστο υπολοχαγό του.

## Βιογραφία
Ήταν γιος τού Μπίλλουνγκ φον Στούμπενσκορν και της Ερμενγκάρντε της Νάντης.

Ο Όθων Α΄ των Οθωνιδών, που ήταν και δούκας της Σαξονίας, όσο έλειπε στις εκστρατείες του στην Ιταλία (961-972), είχε αφήσει ως εκπρόσωπό του στο δουκάτο τον Χέρμαν, που έτσι κυβερνούσε στη Σαξονία. Ως το τέλος είχε γίνει ο de facto δούκας της, όχι πάντως και ως προς το όνομα.

Ο Χέρμαν απεβίωσε δύο μήνες πριν τον Όθωνα Α΄, το 973, σε ηλικία 61/73 ετών. Ο γιος τού Όθωνα Α΄, ο Όθων Β΄ της Γερμανίας, ονόμασε τον Βερνάρδο Α΄, γιο τού Χέρμαν, ως δούκα της Σαξονίας.

## Οικογένεια
Νυμφεύτηκε μάλλον δύο φορές, πρώτα με την Όντα. Σύμφωνα με τα χρονικά τού αββαείου τού Αγ. Μιχαήλ στο Λύνεμπουργκ, η κόμισσα Όντα απεβίωσε μετά το 973· τα χρονικά της πόλης Κσάντεν αναφέρουν το τέλος μίας "Όντε, συζύγου τού δούκα Χέρμαν" το 973. Αυτή μάλλον ήταν συγγενής των Οθωνιδών: ο Ερρίκος Α΄ ο Ορνιθοθήρας (πατέρας τού Όθωνα Α΄) ήταν εγγονός μίας Όντα των Μπίλλουνγκ και αδελφός μίας Όντα.

Στα χρονικά αναφέρεται ως σύζυγος και η Χίλντεσουιτ/Χίλντεγκαρτ τού Βέστερμπουργκ και πιστεύουμε ότι είναι διαφορετική από την Όντα, δηλ. είναι 2η σύζυγος.

Ο Χέρμαν είχε τέκνα, θεωρούμε από την Όντα, καθώς η εγγονή του λεγόταν επίσης Όντα:
* Βερνάρδος Α΄ π.950-1011, δούκας της Σαξονίας. Νυμφεύτηκε τη Χίλντεγκαρντε τού Στάντε.
* Λιούντγκερ απεβ. 1011, κόμης τού Βέστφαλενγκαου. Νυμφεύτηκε την Έμμα τού Λάσουμ, κόρη τού Ίμμερντ/Ίμμεντινγκερ Δ΄ τού Ρένκουμ.
* Σβανεχίλδη π.950-1014, παντρεύτηκε τον Τήτμαρ Α΄ κόμη τού Μάισεν και μετά τον Έκ(εχ)αρτ Α΄ των Εκεχαρδιδών μάργραβο τού Μάισεν. 
** Όντα του Μάισσεν π.996-μετά το 1025, παντρεύτηκε τον Μπόλεσλαφ Α΄ της Πολωνίας.
* Ματθίλδη π.940-1008, παντρεύτηκε πρώτα τον Βαλδουίνο Γ΄ κόμη της Φλάνδρας και μετά τον Γοδοφρείδο Α΄ κόμη τού Βερντέν από τον Οίκο των Αρντέν-Βερντέν.
* Ίμμα, το 995 ήταν ηγουμένη τού Χέρφορτ.

## Παραπομπές


## Πηγές
* Roy Family Genealogy, Hermann Billung, Duke of Saxony and Margrave of the Billungermark 
* Roy Family Genealogy, Swanhilde of Saxony 

Κατηγορία:Οίκος των Μπίλλουνγκ
Γιώργος Πετσίβας

Ο **Γιώργος Πετσίβας** (Αριδαία 8/3/1946 - Αθήνα 2018) υπήρξε σκηνογράφος με σπουδές στην Αθήνα και το πανεπιστήμιο του Βουκουρεστίου. Εργάστηκε επίσης ως ηθοποιός στον θίασο της Τζένης Καρέζη και σκηνοθέτης της ΕΡΤ. Όταν, μέσω του επαγγέλματός του, μπόρεσε να αναδιφήσει αρχεία σχετικά με τη Μακεδονία, εγκατέλειψε τη -δημόσια- σταδιοδρομία του και επιδόθηκε στη μελέτη και έκδοση των σχετικών εγγράφων. Για να εκπληρώσει καλύτερα το έργο του, ίδρυσε προσωποπαγή εκδοτικό οίκο.

## Βιβλιογραφία
*(2006)	Τσόντος - Βάρδας, Γεώργιος, *Η βενιζελική τυραννία*, Πετσίβα [επιμέλεια] ISBN 960-87636-6-5
*(2001)	Καραβίτης, Ιωάννης, *Ο Βαλκανοτουρκικός πόλεμος*, Πετσίβα [επιμέλεια] ISBN 960-90010-5-Χ
*(2000)	Δραγούμης, Ίων, 1878-1920, *Τα τετράδια του Ίλιντεν*, Πετσίβα [επιμέλεια] ISBN 960-90010-3-3
*(2008) *Ο Νέος Μακεδονικός Αγών.* Επιλογή κειμένων και επιμέλεια: Γιώργος Πετσίβας ISBN 978-960-87636-9-2
*(2010)  Βασίλης Τσακαλάρωφ, *Το Ημερολόγιο του Ίλιντεν, 1901-1903* ISBN 978-960-98165-0-2
*(2003) Τσόντος - Βάρδας, Γεώργιος, *Ο Μακεδονικός Αγών: Ημερολόγιο 1904-1907* (3 τόμοι), Πετσίβα [επιμέλεια] 
*(1994, 2008) Καραβίτης, Ιωάννης, *Ο Μακεδονικός Αγών: Απομνημονεύματα*, (2 τόμοι), Αθηνά [επιμέλεια] ISBN 960-90010-0-9

## Σκηνοθεσία
*1973 Γεύση από... τζιν	
*1970 Το κάστρο
*1971 Ασπασία (θεατρικό)		
*1986 Οι σκληροί του... Μπραχάμι

## Παραπομπές σημειώσεις
 

Κατηγορία:Έλληνες σκηνογράφοι
Κατηγορία:Έλληνες εκδότες
Κατηγορία:Έλληνες δοκιμιογράφοι
Κατηγορία:Έλληνες σκηνοθέτες
Κατηγορία:Έλληνες ηθοποιοί θεάτρου
Βερνάρδος Α΄ της Σαξονίας

Ο **Βερνάρδος Α΄**, γερμ. Bernard I (π.950 - 9 Φεβρουαρίου 1011) από τον Οίκο των Μπίλλουνγκ ήταν δούκας της Σαξονίας (973-1011).

## Βιογραφία
Ήταν ο πρωτότοκος γιος τού Χέρμαν μαργράβου τού Μπίλλουνγκ και της Όντα. Ο Χέρμαν ήταν αντιπρόσωπος τού Όθων Α΄ της Γερμανίας στο δουκάτο εκείνου της Σαξονίας και de facto δούκας της.

Ο Όθων Β΄ της Γερμανίας όρισε  τον Βερνάρδο Α΄ ως δούκα της Σαξονίας. Αυτός επέκτεινε την εξουσία τού πατέρα του αξιοσημείωτα. Πολέμησε τους Δανούς το 974, 983 και 994, όταν αυτοί εισέβαλαν. Υποστήριξε τη διαδοχή τού Όθωνα Γ΄ στη Γερμανία έναντι τού Ερρίκου Β΄ δούκα της Βαυαρίας (εξαδέλφου τού Όθωνα Β΄). Το 986 έγινε μαρεσάλης και το 991 και 995 ακολούθησε τον νεαρό Όθωνα Γ΄ στην εκστρατεία του εναντίον των Σλάβων. Αύξησε τη δύναμή του σε σύγκριση με το στέμμα· ο πατέρας του ήταν εκπρόσωπος τού βασιλιά στο έθνος, τώρα ο Βερνάρδος Α΄ ήταν εκπρόσωπος τού έθνους στον βασιλιά.

Απεβίωσε το 1011 και ετάφη στον ναό τού Αγ. Μιχαήλ στο Λύνεμπουργκ.

## Οικογένεια
Νυμφεύτηκε το 990 τη Χίλντεγκαρτ των Βίντουκιντ (απεβ. 1011), κόρη τού Ερρίκου Α΄ κόμη τού Στάντε και είχε τέκνα:
* Βερνάρδος Β΄ π.995-1059, δούκας της Σαξονίας. 
* Τήτμαρ απεβ. 1048, κόμης. 
* Γκέντεσντη απεβ. π.1040, ηγουμένη τού Μέτελεν & Χέρφορτ.
* (;) Ματίλντα, μοναχή.
* (;) Ότελιντ απεβ. 1044, παντρεύτηκε τον Ντιρκ Γ΄ κόμη της Ολλανδίας.

## Πηγές
* Bernhard I. (Benno), Herzog von Sachsen aus der Familie der BILLUNGER
* Freytag, Hans-Joachim. "Bernhard I. (Benno) In: Neue Deutsche Biographie (NDB)". Deutsche Biographie. Duncker & Humblot. Retrieved 26 October 2017.

## Παραπομπές σε πηγές


Κατηγορία:Οίκος των Μπίλλουνγκ
Κόπα Λιμπερταδόρες Κ-20

Το **Κόπα Λιμπερταδόρες Κ-20** () είναι διεθνής διασυλλογική ποδοσφαιρική διοργάνωση για συλλόγους που παίζουν σε πρωταθλήματα της CONMEBOL. Δημιουργήθηκε από το Μανουέλ Μπούργα Σεοάνε (*Manuel Burga Seoane*) και την Ομοσπονδία Ποδοσφαίρου του Περού. Η διοργάνωση ξεκίνησε τη σεζόν 2011, προς ανταπόκριση στο αυξημένο ενδιαφέρον για το ποδόσφαιρο νέων.    

## Ιστορία
Η διοργάνωση είχε μόνο δύο εκδόσεις από το 2011 έως το 2012. Η πρώτη έκδοση αυτής της Κ-20 διοργάνωσης διεξήχθη στη Λίμα του Περού. Οι παίκτες που γεννήθηκαν την 1η Ιανουαρίου 1990 ή αργότερα ήταν επιλέξιμοι να συμμετάσχουν στο πρώτο τουρνουά, κάνοντας το τεχνικά ένα τουρνουά Κ-21 ετών. Το τουρνουά θα άρχιζε, αρχικά, το Νοέμβριο του 2010, ωστόσο, λόγω της αναβολής, άλλαξε το ηλικιακό όριο. 

Το τουρνουά διεκόπη προσωρινά μετά το 2012. Η CONMEBOL στόχευε στην επανέναρξη της διοργάνωσης το 2015. Το Μάρτιο του 2015, η εκτελεστική επιτροπή της CONMEBOL ενέκρινε την Παραγουάη ως διοργανώτρια χώρα του επόμενου Κόπα Λιμπερταδόρες U20 τον Ιανουάριο του 2016. 

## Μορφή
Το κύπελλο παίζεται από δώδεκα ομάδες, μία από κάθε χώρα της CONMEBOL, χωρισμένη σε τρεις ομίλους των τεσσάρων ομάδων ο κάθε ένας. Οι νικητές των ομίλων και η καλύτερη δεύτερη ομάδα προκρίνονται στα ημιτελικά και οι νικητές παίζουν στη συνέχεια τον τελικό, ενώ οι ηττημένοι παίζουν αγώνα για την τρίτη θέση. 

## Νικητές

## Παραπομπές

## Εξωτερικοί σύνδεσμοι
* Conmebol 

Κατηγορία:Κόπα Λιμπερταδόρες
Κατηγορία:Ποδόσφαιρο Κ-20
Olympus Alpine Biblioteca

Η Olympus Alpine Biblioteca ιδρύθηκε το 2010 από μία συλλογικότητα και αφορά τον διαμοιρασμό ψηφιακού υλικού με θέμα τον Εθνικό Δρυμό του Ολύμπου. Στόχος της είναι η συγκέντρωση, καταγραφή και ταξινόμηση των εκδοτικών εγχειρημάτων με χρονολογική σειρά από τις πρώτες ανιχνεύσεις περιηγητών μέχρι νεότερων εκδόσεων για έρευνα, μελέτη, αντιγραφή και χρήση. Εκτός από τον ονοματολογικό κατάλογο δίνει την δυνατότητα στον χρήστη την αποθήκευση κάθε ψηφιακού τεκμηρίου με αδιευκρίνιστο καθεστώς πνευματικών δικαιωμάτων ή έργων που βρίσκονται εκτός εμπορίου όπου οι συγγραφείς επέτρεψαν την ψηφιοποίηση και την ελεύθερη διάθεση στο διαδίκτυο.

Αυτήν την στιγμή ο κατάλογος περιλαμβάνει πάνω από 400 τίτλους και 170 ebooks σε 6 γλώσσες (ελληνικά, αγγλικά, γερμανικά, γαλλικά, ιταλικά, ρώσικα) από το 1776 έως σήμερα. Αξίζει να σημειωθεί ότι οι περισσότεροι τίτλοι οι οποίοι δημοσιεύθηκαν τον 19ο αι. είναι διαθέσιμα για μεταφόρτωση και τα περισσότερα, κυρίως τα παλαιότερα αντίγραφα, είναι σπάνια και βρίσκονται εκτός εμπορίου. Συμπεριλαμβάνονται τα κλασσικά όπως "Travels in northern Greece" 1835 του William M. Leake ή το "Le Mont Olympe et L’ Acarnanie" 1860 του Léon Heuzey. Από τα έργα που δημοσιεύτηκαν τον 20ο και 21ο αιώνα σχεδόν τα μισά μπορούν να αποθηκευτούν για ιδιωτική χρήση. Οι λήψεις είναι δωρεάν σε μορφή pdf. Τα θέματα που περιλαμβάνει είναι:

* Αρχαιολογία
* Ιστορία
* Πανίδα
* Χλωρίδα
* Γεωγραφία
* Γεωλογία
* Μετεωρολογία
* Αλπινισμός
* Ταξιδιωτικοί οδηγοί

Τα περιεχόμενα αυτού του δικτυακού τόπου είναι ελεύθερα προς αντιγραφή, διανομή, προβολή και μεταποίηση, αρκεί να συνεχίσουν να διατίθενται, αυτά και τα παράγωγα έργα που πιθανώς προκύψουν, εξίσου ελεύθερα, υπό τους όρους της άδειας χρήσης Creative Commons Attribution-ShareAlike 4.0 International License.
## Παραπομπές

## Εξωτερικοί σύνδεσμοι
Αρχική σελίδα Olympus Alpine Biblioteca 


Κατηγορία:Βάσεις δεδομένων
Κατηγορία:Ψηφιακές βιβλιοθήκες